કૃષિથી થતી આવક પર કોઇ આવકવેરો લાગતો નથી. એવામાં ખેડૂતો પણ કાળા નાણા માલિકોની મદદ માટે મોટો સહારો બની રહ્યા છે. બજારમાં વેચાણ બાદ તેને તેના પાક પર સરળતાથી કેશ મળી શકે છે. વિમુદ્રીકરણ પહેલા જે પણ પાક થયો તેને બજારમાં વેચવામાં આવી રહ્યો છે અને આમાં કાળા નાણા માલિકોને મદદ મળી રહી છે. ખેડૂતોને જૂની નોટ આપવામાં આવી રહી છે અને તેને નવી નોટોમાં બદલવાનુ કહેવામાં આવી રહ્યુ છે. આના બદલામાં તેમને બમણા પૈસા આપવામાં આવે છે. એક વેબસાઇટ મુજબ આ વર્ષે કૃષિ આવક દેશમાં છેલ્લા ઘણા વર્ષોની તુલનામાં ઘણી વધુ થવાની છે.